Pán Michał stratil zrak pred dvoma rokmi v dôsledku imunologického ochorenia rohovky. Operácia tohto typu sa v Poľsku nevykonáva, a preto hľadal možnosti v zahraničí. Dozvedel sa o klinike Gemini a niekoľkých úspešných implantáciách umelej rohovky typu Boston, ktorými prím. Stodůlka vrátil pacientom zrak.
"Mal som obavy z toho, ako zákrok dopadne, bol som pripravený aj na to, že ešte niekoľko mesiacov neuvidím. Keď som po operácii uvidel pohyb ruky pána primára, zaskočilo ma to a 15 minút po zákroku som už rozoznával farby a malé predmety. Ten šok z toho, že vidím, zatienil všetky ostatné pocity, "opísal bezprostredne po operácii Michał.
Typickou indikáciou k implantácii umelej rohovky je napríklad oko po ťažkom poleptaní vápnom alebo inou chemikáliou. Zákrok však nie je možné vykonať u ľudí, ktorí sú slepí od narodenia, ani tým, ktorí oslepli napríklad následkom zeleného zákalu alebo cukrovky. Umelá rohovka totiž nemôže pomôcť pacientom, ktorí majú poškodený zrakový nerv alebo sietnicu.
Príbeh vzbudil pozornosť poľských médií. Verejnoprávna televízna stanica TVP2 pozvala prím. Stodůlku do živého vysielania, v ktorom vystúpil spoločne s pánom Michalom.